**Информация за условията и реда за вътрешно подаване на сигнали**  **съгласно Закона за защита на лицата, подаващи сигнали или публично оповестяващи информация за нарушения („ЗЗЛПСПОИН“).**

**„ДАРИК РАДИО“ АД** е създало вътрешен канал за подаване на сигнали за нарушения съгласно Закона за защита на лицата, подаващи сигнали или публично оповестяващи информация за нарушения („ЗЗЛПСПОИН“). На основание чл. 12, ал. 4 от ЗЗЛПСПОИН, Ви предоставяме информация за условията и редът за вътрешно подаване на сигнали.

**1.Кой може да подава сигнали по Закона за защита на лицата, подаващи сигнали или публично оповестяващи информация за нарушения (ЗЗЛПСПОИН)?**

Сигнализиращо лице е всяко физическо лице, което подава сигнал или публично оповестява информация за нарушение, станало му известно в качеството му на:

1. лице, което е или е било в трудови или граждански правоотношения с **„ДАРИК РАДИО“ АД;**
2. кандидати за работа;

**3**. доброволци, платени или неплатени стажант;

**4**. акционер/и, член на управителен орган на **„ДАРИК РАДИО“ АД**;

**5**. доставчици и подизпълнители на **„ДАРИК РАДИО“ АД**

Защита се предоставя и на:

1. лица, които помагат на сигнализиращото лице при подаване на сигнала (консултанти);
2. лица, които са свързани със сигнализиращото лице посредством работата;
3. роднини на сигнализиращото лице
4. юридически лица, в които сигнализиращото лице притежава дялово участие, за които работи или с които е свързано по друг начин в работен контекст.

**2.За какво може да се подава сигнал?**

Сигналите са за нарушения на българското законодателство или на посочените в приложението към закона актове на Европейския съюз, възникнали в контекста на дейност на **„ДАРИК РАДИО“ АД**, свързани с някоя от следните области, както е предвидено в ЗЗЛПСПОИН:

* обществените поръчки;
* финансовите услуги, продукти и пазари и предотвратяването на изпирането на пари и финансирането на тероризма;
* опазването на околната среда;
* общественото здраве;
* защитата на потребителите;
* защитата на неприкосновеността на личния живот и личните данни;
* сигурността на мрежите и информационните системи;
* правилата за заплащане на дължими публични държавни и общински вземания;
* трудовото законодателство;
* други области, предвидени в закона.

**3.Как да подадете вътрешен сигнал в „ДАРИК РАДИО“ АД?**

Сигналът се подава до определения Отговорен служител. Сигналът може да се подаде писмено или устно.

**Писмени сигнали**

 Писмените сигнал се подават:

1. лично до определения отговорен служител- **е-mail:** **luidmil@gmail.com**;
2. на адрес: гр. София, бул. „Дондуков“ № 82 чрез куриер или по пощата;

В случай че изпращате сигнала по куриер илипо пощата, задължително го поставете в непрозрачен плик, върху който е изписан текст **„сигнал по ЗЗЛПСПОИН**“.

**Устни сигнали**

Устното подаване на сигнал може да се осъществи по телефона, по други системи за гласови съобщения, а по искане на сигнализиращото лице - чрез лична среща, уговорена между страните в подходящ срок в рамките на установеното работното време на **„ДАРИК РАДИО“ АД.**

За улеснение при подаването на сигнала може да използвате Формуляр за регистриране на сигнал за подаване на информация за нарушения съгласно ЗЗЛПСПОИН.

**4.Каква е защитата, осигурена от Закон за защита на лицата, подаващи сигнали или публично оповестяващи информация за нарушения**

Законът забранява всяка форма на ответни действия, имащи характер на репресия и поставящи Ви в неблагоприятно положение, както и заплахи или опити за такива действия.

В случай на нарушение на забраната за ответни действия, Вие като сигнализиращо лице имате право на обезщетение за претърпените имуществени и неимуществени вреди.

Сигналът може да се подаде освен до **„ДАРИК РАДИО“ АД** и /или до Комисия за защита на личните данни.